આ કાર્ડની પરિકલ્પના બીજા કોઇની નહીં પણ કેન્દ્રીય પ્રધાન પરષોતમ રૂપાલાની હતી અને તેમણે આ આઇડીયા ગુજરાત બીજેપીને આપ્યો અને ગુજરાત બીજેપીએ આ ઇન્વિટેશન-કાર્ડ ડીઝાઇન કર્યુ. ગુજરાતમાં અત્યારે અંદાજે સવા બે કરોડ મોબાઇલ છે. એ તમામ મોબાઇલ સુધી આ ઇન્વિટેશન - કાર્ડ પહોંચે એ માટે બીજેપીએ વીસ હજાર લોકોને કામે લગાડી દીધા છે અને આ કામ આજ સવારથી શરૂ પણ થઇ ગયું છે. લગ્નપત્રિકામાં પરિવારનાં બાળકોનો ટહૂકો લખવામાં આવતો હોય છે. આ કાર્ડમાં પણ ટહૂકો લખવામાં આવ્યો છે અને એ ટહુકામાં વિકાસનો ઉલ્લેખ કરવામાં આવ્યો છે.